สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 27 ธ.ค.59
28 ธ.ค. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (27 ธ.ค.) โดยได้แรงหนุนจากข้อมูลเศรษฐกิจที่แข็งแกร่งของสหรัฐ ซึ่งรวมถึงดัชนีราคาผู้บริโภคเดือนธ.ค.ที่พุ่งขึ้นแตะระดับสูงสุดในรอบ 15 ปี ขณะที่ดัชนี NASDAQ ทำสถิติปิดสูงสุดเป็นประวัติการณ์ เพราะได้รับปัจจัยบวกจากหุ้นกลุ่มเทคโนโลยีที่พุ่งขึ้นอย่างแข็งแกร่ง
ดัชนีเฉลี่ยอุตสหกรรมดาวโจนส์ปิดที่ 19,945.04 จุด เพิ่มขึ้น 11.23 จุด หรือ +0.06% ดัชนี NASDAQ ปิดที่ 5,487.44 จุด เพิ่มขึ้น 24.75 จุด หรือ +0.45% ดัชนี S&amp;P500 ปิดที่ 2,268.88 จุด เพิ่มขึ้น 5.09 จุด หรือ +0.22%
 
ตลาดหุ้นยุโรปปิดบวก เมื่อคืนนี้ (27 ธ.ค.) เนื่องจากนักลงทุนเข้าซื้อเก็งกำไรหลังจากที่ตลาดปิดทำการไปเมื่อวันจันทร์ที่ 26 ธ.ค.เนื่องในเทศกาลคริสต์มาส อย่างไรก็ตาม ตลาดยังคงได้รับแรงกดดันจากความวิตกกังวลเกี่ยวกับเสถียรภาพของภาคธนาคารอิตาลี โดยเฉพาะอย่างยิ่งเมื่อธนาคารกลางยุโรป (ECB) ออกมาระบุว่า ธนาคาร Banca Monte dei Paschi di Siena (BMPS) ซึ่งเป็นธนาคารรายใหญ่อันดับ 3 ของอิตาลี จำเป็นต้องระดมทุนเพิ่ม
ดัชนี Stoxx Europe 600 เพิ่มขึ้น 0.1% ปิดที่ 360.48 จุด
ดัชนี CAC-40 ตลาดหุ้นฝรั่งเศสปิดที่ 4,848.28 จุด เพิ่มขึ้น 8.60 จุด หรือ +0.18% ดัชนี DAX ตลาดหุ้นเยอรมันปิดที่ 11,472.24 จุด เพิ่มขึ้น 22.31 จุด หรือ +0.19%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (27 ธ.ค.) โดยได้แรงหนุนจากความคาดหวังที่ว่า กลุ่มประเทศผู้ผลิตน้ำมัน (โอเปก) และผู้ผลิตนอกกลุ่มโอเปก จะดำเนินการตามข้อตกลงปรับลดกำลังการผลิตซึ่งจะเริ่มมีผลบังคับใช้ในวันอาทิตย์นี้ 
สัญญาน้ำมันดิบ WTI ส่งมอบเดือนก.พ.เพิ่มขึ้น 88 เซนต์ หรือ 1.7% ปิดที่ 53.90 ดอลลาร์/บาร์เรล ซึ่งเป็นระดับสูงสุดนับตั้งแต่เดือนก.ค. 2558
สัญญาน้ำมันดิบเบรนท์ส่งมอบเดือนก.พ.เพิ่มขึ้น 93 เซนต์ หรือ 1.7% ปิดที่ 56.09 ดอลลาร์/บาร์เรล
สกุลเงินดอลลาร์สหรัฐแข็งค่าขึ้น เมื่อเทียบกับเยน แต่อ่อนค่าลงเมื่อเทียบกับเงินสกุลหลักอื่นๆเกือบทั้งหมด ในการซื้อขายที่ตลาดนิวยอร์กเมื่อคืนนี้ (27 ธ.ค.) ขณะที่ตลาดซึมซับข้อมูลเศรษฐกิจสหรัฐที่แข็งแกร่ง หลังจากที่ชะลอการซื้อขายในช่วงวันหยุดเทศกาลคริสต์มาส
ดอลลาร์แข็งค่าขึ้นเมื่อเทียบกับเยน ที่ระดับ 117.46 เยน จากระดับ 117.25 เยน และทรงตัวเมื่อเทียบกับฟรังก์สวิส ที่ระดับ 1.0279 ฟรังก์สวิส
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.0455 ดอลลาร์ จากระดับ 1.0448 ดอลลาร์ ในขณะที่ปอนด์แข็งค่าขึ้นแตะ 1.2280 ดอลลาร์ จากระดับ 1.2274 ดอลลาร์ และดอลลาร์ออสเตรเลีย แข็งค่าขึ้น 0.7185 ดอลลาร์ จากระดับ 0.7169 ดอลลาร์
 
สัญญาทองคำตลาดนิวยอร์กปิดบวก เมื่อคืนนี้ (27 ธ.ค.) เนื่องจากนักลงทุนเข้าซื้อเก็งกำไรหลังจากที่ตลาดปิดทำการเมื่อวันจันทร์ที่ผ่านมา เนื่องในเทศกาลคริสต์มาส
สัญญาทองคำตลาด COMEX (Commodity Exchange) ส่งมอบเดือนก.พ.เพิ่มขึ้น 5.2 ดอลลาร์ หรือ 0.46% ปิดที่ระดับ 1,138.80 ดอลลาร์/ออนซ์
สัญญาโลหะเงินส่งมอบเดือนมี.ค.เพิ่มขึ้น 23 เซนต์ หรือ 1.46% ปิดที่ 15.989 ดอลลาร์/ออนซ์
สัญญาพลาตินัมส่งมอบเดือนม.ค.ปรับขึ้น 10.9 ดอลลาร์ หรือ 1.22% ปิดที่ 904.10 ดอลลาร์/ออนซ์
สัญญาพัลลาเดียมส่งมอบเดือนมี.ค.พุ่งขึ้น 21.55 ดอลลาร์ หรือ 3.3% ปิดที่ 676.40 ดอลลาร์/ออนซ์